ખુદનું ઘર હોવાને લીધે તમે એક આગવું અસ્તિત્વ ઊભું કર્યું હોય એવું લાગે છે અને એ શહેર કે સ્થાનની માલિકીનો અહેસાસ કરી શકો છો. આ રીતે તમે તમારાં મૂળિયાં એક જગ્યા પર ફેલાવી શકો છો. એટલે તમારા જીવનનો મોટા ભાગનો સમય તમે એ જગ્યાએ વિતાવવાનો નિર્ણય કરો છો. જોકે આવી રીતે ઘરમાં પોતાની ઇચ્છા મુજબનું રોકાણ કરવાને લીધે તમે તમારા ઘરને તેમ જ આજુબાજુના વાતાવરણને બને એટલું સારું બનાવવાની કોશિશ કરો છો. મોટા ભાગના ઘરમાલિકો સમાજમાં ભળે છે અથવા પોતાની કોમ કે જ્ઞાતિમાં કામ કરવાની રુચિ બતાવે છે. આ પ્રકારનું તેમણે કરેલું યોગદાન તેમનાં સંતાનો પર પણ સારી અસર છોડે છે. ભાડાના ઘરમાં રહીને દર થોડા સમયે ઘર બદલતા રહેવાને બદલે એક સ્થાયી ઘરમાં રહેવાને લીધે સંતાનોને પણ અભ્યાસમાં સારી રીતે વિસ્તરવાનો મોકો મળી શકે છે.